Ծնվել է Թիֆլիսում: 1860-69թթ սովորել է Մոսկվայի Լազարյան ճեմարանում: 1870-1900թթ դասավանդել է Թիֆլիսի Ներսիսյան, 1878-79թթ` նաև Ալեքսանդրապոլի վիճակային դպրոցներում: Բեմական գործունեությունը սկսել է 1873թ-ից, Թիֆլիսում: 1879-81թթ եղել է Թիֆլիսի Հայոց դերասան, մշտական թատերախմբի դերասան, ապա մինչև 1910թ. մասնակցել է տարբեր խմբերի ներկայացումների: Խաղացել է բնութագրական և կատակերգական դերեր մի շարք ներկայացումներում` Գ.Սունդուկյանի «Պեպո» (Կակուլի), Ա.Օստրովսկու «Եկամտաբեր պաշտոն» (Յուսով) և այլն: Թարգմանել է պիեսներ` Շիլլերի «Սեր և խարդավանք», Մոլիերի «Դոն Ժուան» և այլն: Գրել է «Իմ հիշատակարանը» թատերական հուշերը, որը 1907-13թթ մասամբ տպագրվել է «Հուշարար» հանդեսում: Մահացել է Թիֆլիսում: